ליאם מילר

ליאם אלן מילר (באנגלית: Liam Alan Millar; נולד ב-27 בספטמבר 1999 בטורונטו שבקנדה) הוא כדורגלן קנדי המשחק בעמדת קשר הכנף בקבוצת פ.צ. בזל מליגת העל השווייצרית ובנבחרת קנדה.

קריירת מועדונים 
מילר גדל במחלקות הנוער של פולהאם וליברפול.

ב-31 בינואר 2019 הושאל מילר לקילמרנוק מליגת העל הסקוטית למשך שנה, וערך 33 הופעות ליגה במדי המועדון, בהן הבקיע שני שערים.

ב-4 בפברואר 2020 ערך מילר את הופעתו היחידה בקבוצה הבוגרת של ליברפול, בניצחון 1-0 על שרוסברי טאון במסגרת הסיבוב הרביעי של גביע ה-FA.

ב-5 בינואר 2021 הושאל מילר לצ'רלטון את'לטיק מהפוטבול ליג הראשונה למשך חצי עונה. הוא ערך במועדון 27 הופעות ליגה, בהן הבקיע שני שערים.

ב-8 ביולי 2021 חתם מילר על חוזה לארבע עונות בפ.צ. בזל מליגת העל השווייצרית.

קריירה בינלאומית 
ב-24 במרץ 2018 ערך מילר את הופעת הבכורה שלו בנבחרת קנדה, בניצחון 1-0 על נבחרת ניו זילנד במשחק ידידות.

הוא היה חלק מסגל נבחרת קנדה לטורניר גביע הזהב 2019, וערך שתי הופעות בטורניר.

נכלל בסגל נבחרת קנדה לטורניר מונדיאל 2022.

קישורים חיצוניים

הערות שוליים 

כדורגלנים קנדים
קשרי כדורגל קנדים
טורונטו: כדורגלנים
כדורגלני ליברפול
כדורגלני קילמרנוק
כדורגלני צ'רלטון את'לטיק
כדורגלני פ.צ. בזל
כדורגלני נבחרת קנדה
כדורגלני גביע הזהב 2019
כדורגלני מונדיאל 2022
כדורגלני גביע הזהב 2023
ספורטאים קנדים באנגליה
ספורטאים זרים בסקוטלנד
ספורטאים זרים בשווייץ
קנדים שנולדו ב-1999